**Céglátogatásról szóló beszámoló dolgozat tartalmi és formai követelményei**

A KarrierCentrum által javasolt céglátogatásról készítendő beszámoló dolgozat témakörei:

**I. témakör**

* Milyen szakirányon tanulsz? Miért választottad az adott szakirányt?
* Hasonlítsd össze a látogatott szállodát egy általad ismert másik szállodával (nem szükséges az azonos kategória) az alábbi szempontok szerint:
* elhelyezkedés
* látvány
* felszereltség
* személyzet
* árkategória
* szolgáltatások színvonala
* programok, érdekességek
* étkezési lehetőség, minőség
* specialitások (különleges szolgáltatások)
* Kiknek ajánlanád a megfigyelt szállodát és miért?
* Melyik szálloda szolgáltatásaival lennél jobban megelégedve? Indokold!
* Hasznosnak találtad az Egyetem által szervezett szállodalátogatást?
* Amennyiben igen, úgy foglald össze, miben fejlődtél ezáltal?
* Amennyiben nem, kérjük, indokold meg válaszodat. Mit kellene másképp szervezni a jövőben?

**II. témakör**

Melyek azok a speciális szolgáltatások, melyeket javasolnál, hogy más szállodák is építsenek be palettájukba? Vesd ezt össze más magyarországi, példákkal is (nem szükséges az azonos kategória)!

**III. témakör**

Miként csábítanád az embereket az általad választott helyre? Készíts konkrét reklámtervet erre vonatkozóan!

**A beszámoló dolgozat formai követelményei:**

* min. 4 szövegoldal
* másfeles sortáv
* 12-es betűméret

A beszámoló dolgozatot a hallgatónak az ETR-ben/honlapon megadott határidőre kell feltöltenie a Modulo rendszerbe.